Diari Oficial de la Generalitat Valenciana


Sumari del DOGV 5351, del 21-09-2006 (2006/10974)

ORDRE de 18 de setembre de 2006, de la Conselleria de Territori i Habitatge, per la qual es fa públic l'import global màxim que finança per al 2006 les ajudes als ajuntaments de la Comunitat Valenciana per a l'execució d'actuacions en matèria de restauració i millora paisatgística d'entorns urbans, gestionades per la Direcció General de Gestió del Medi Natural.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5351

Data del DOGV
:   21-09-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/10817


Data del document
:   18-09-2006

Organisme emissor
:   Conselleria de Territori i Habitatge

Tipus de document
:   Ordre

Anàlisi jurídica

 Descriptors 

:   * administració local
    * ajuda pública
    * protecció del patrimoni
    * infraestructura urbana
    * suport econòmic
    * ajuda a la construcció

ORDRE de 18 de setembre de 2006, de la Conselleria de Territori i Habitatge, per la qual es fa públic l'import global màxim que finança per al 2006 les ajudes als ajuntaments de la Comunitat Valenciana per a l'execució d'actuacions en matèria de restauració i millora paisatgística d'entorns urbans, gestionades per la Direcció General de Gestió del Medi Natural. [2006/10842]  
L'Ordre de 4 de novembre de 2005, de la Conselleria de Territori i Habitatge va establir un règim d'ajudes als ajuntaments de la Comunitat Valenciana per a l'execució d'actuacions en matèria de restauració i millora paisatgística d'entorns urbans gestionades per la Direcció General de Gestió del Medi Natural.  
L'article 2 de la referida ordre establix que la seua concessió estarà condicionada a l'existència, en els pressupostos dels exercicis 2006-2007, de crèdit suficient i adequat.  
Tenint en compte que l'article 47.11 del Text refós de la Llei d'hisenda pública de la Generalitat Valenciana, aprovada pel Decret legislatiu de 26 de juny de 1991, del Consell, exigix com a contingut de les bases reguladores de les subvencions gestionades per la Generalitat fixar l'import global màxim, així com la línia pressupostària, en exercici de les funcions que tinc atribuïdes  
ORDENE  
Article únic  
Les ajudes als ajuntaments de la Comunitat Valenciana per a l'execució d'actuacions en matèria de restauració i millora paisatgística d'entorns urbans gestionades per la Direcció General de Gestió del Medi Natural, regulades mitjançant una Ordre de 4 de novembre de 2005, de la Conselleria de Territori i Habitatge, es finançaran a càrrec del capítol VII, de la secció 14, servei 02, centre de gestió 03, Direcció General de Gestió del Medi Natural, programa 442.40, línia T4832000, dels pressupostos de la Generalitat, amb un import global màxim per al 2006 de 6.968.280,00 €, i per a l'any 2007 de 33.723.150,38 €.  
L'import de l'any 2006 estarà en un 70% cofinançat per la Unió Europea a través del fons FEDER en el marc del POICV 2000-2006, 2536.UG.90.8.TI.072, i ascendix l'import de fons propis a 2.090.484,00 €.  
Per a l'any 2007 cal ajustar-se al que disposa el marc comunitari de suport per a l'esmentat fons en el període 2007-2013.  
De conformitat amb la normativa vigent s'ha de fer figurar aquesta participació de la Unió Europea en tots els treballs que es presenten per a la realització dels projectes subvencionats.  
Disposició final  
La present ordre entrarà en vigor l'endemà de la publicació en el Diari Oficial de la Generalitat.  
València, 18 de setembre de 2006  
El conseller de Territori i Habitatge  
Esteban González Pons